Τηγανητό ρύζι με αυγό, λαχανικά και σουσάμι
Τηγανητό ρύζι με αυγό, λαχανικά και σουσάμι ένα νόστιμο πιάτο που μπορείτε να το απολαύσετε σαν κυρίως αλλά και σαν συνοδευτικό στο τραπέζι σας.
250 γρ. ρύζι μπασμάτι, 3 αυγά, ελαφρώς χτυπημένα με 1/2 κουτ. γλυκού μηλόξιδο, 1/2 κουτ. σούπας σουσάμι, το λευκό και τρυφερό πράσινο μέρος από 1 μεγάλο πράσο, κομμένο σε λεπτές φέτες, 2 μέτρια καρότα, χοντροτριμμένα, 250 γρ. κουνουπίδι, ψιλοκομμένο, 3 κουτ. σούπας σάλτσα σόγιας, 2 κoυτ. σούπας λευκό, γλυκό κρασί, 50 ml ελαιόλαδο, φρεσκοτριμμένο πιπέρι
Για να φτιάξουμε το τηγανητό ρύζι, βράζουμε το ρύζι σύμφωνα με τις οδηγίες της συσκευασίας. Το αδειάζουμε σε σουρωτήρι, το ξεπλένουμε με κρύο νερό και το αφήνουμε να στραγγίξει.Σε μια φαρδιά κατσαρόλα ή σε ένα μεγάλο τηγάνι ζεσταίνουμε 1 κουτ. σούπας από το ελαιόλαδο σε δυνατή φωτιά. Ρίχνουμε τα αυγά και φρεσκοτριμμένο πιπέρι, σείουμε το σκεύος ώστε τα αυγά να απλωθούν σε μία λεπτή στρώση και ψήνουμε για περίπου 1 λεπτό από κάθε πλευρά, μέχρι να σφίξει η ομελέτα. Bγάζουμε σε ένα ξύλο κοπής, την τυλίγουμε σε ρολό και την κόβουμε σε λεπτές ροδέλες.Στο ίδιο σκεύος προσθέτουμε το υπόλοιπο ελαιόλαδο και σοτάρουμε σε δυνατή φωτιά το σουσάμι και τα λαχανικά για περίπου 5 λεπτά ή μέχρι να μαλακώσουν όσο μας αρέσει. Θέλουμε να κρατάνε ελαφρώς, να είναι τραγανά.Αλάτι καλό είναι να μη βάλουμε, γιατί η σόγια είναι αρκετά αλμυρή. Δοκιμάζουμε, βέβαια, και βάζουμε κατά το γούστο μας.Ρίχνουμε τη σόγια, το κρασί, φρεσκοτριμμένο πιπέρι και αφήνουμε 2 λεπτά, να εξατμιστεί το αλκοόλ. Προσθέτουμε το ρύζι, τις ροδέλες ομελέτας και ανακατεύουμε καλά για 2 λεπτά, μέχρι να αναμειχθούν όλα τα υλικά και να ζεσταθούν καλά.
Αυγά,Λαχανικά,Ρύζι